Vi har været kunder hos telenor siden 1995, daværende Sonofon og Cypercity. Vi har været utrolig glade for at være kunde hos dem. Men de seneste 5-6 år har vi haft store problemer.

Problemerne starter da vi i 2010-2011 laver en ny erhvervsaftale på vores mobil telefoner på en ny abonnements ordning som skulle give os favorable vilkår både prismæssigt og at vi kunne 1 gang årligt skifte vores telefoner ud til en lavere pris. Den hoppede vi på. Men da vi skulle skifte vores telefoner ud viste det sig at vi kun kunne købe de telefoner som Telenor havde udskiftet med nyere modeller, samtidig går det op for os da vi havde skiftet telefoner anden gang, at hver gang vi købte en ny telefon så blev vi bundet yderligere et år på vores i forvejen 5 års binding. 
Som tiden gik oplevede vi jo så at de andre kunder i Telenor fik opdateret deres abonnementer ud fra tidens udvikling, specielt i forhold til behovet for data og mere avancerede smartphones. Så her sad vi på et abonnement med vilkår som var dyrere end andre abonnementer og som var forældede.
Vi ringede ind og spurgte om det var muligt at komme ud af abonnementet og skifte til de nye abonnementer med bedre vilkår, og ja det kunne det sagtens vi skulle bare gå op i butikken og opsige vores aftale så klarede de det med det samme. Men da vi står i butikken kan det slet ikke lade sig gøre og det er der det går op for os at vi er blevet bundet i 8 år hos Telenor.
Anden gang vi oplever problemer er da vi køber hus på landet med dårlig mobildækning, bestiller vi en fastnet forbindelse tilbage i 2012. Vi ringer, vi skriver men efter 6 mrd. er det stadig ikke gået igennem. Først da jeg ringer og bliver rigtig gal og beder om at tale med en leder, bliver det pludselig effektueret efter et døgn.
Således når vi frem til nu 2017, hvor vi har besluttet os for at nu skal det være slut med Telenor og deres dårlige kundeservice. Vi vidste at bindingen stoppede 18 februar 2017, så vi ringer 3 mrd. før og beder om at få opsagt vores erhvervsaftale. De er så flinke på kundeservice at oplyse os om at vi kun har en mrd. opsigelse, hvilket gør at de ikke kan tage i mod vores opsigelse endnu. Så da vi opsiger abonnementet med en mrd. får vi pludselig at vide at vi har 3 mrd. opsigelse æv æv, der er bare ikke noget at stille op.
Det samme oplever vi da vi opsiger vores bredbånd, som i følge kundeservice kan opsiges uden varsel i forbindelse med flytning af fastnet telefon, pludselig har vi 30 dage. Da ringer ind for at opsige bredbåndet venter vi 30 min på telefonen uden at komme igennem. Så ringer vi til kundeservice og kommer igennem med det samme og beder om at blive omstillet til opsigelse, som så efter 5 min. ventetid tager vores opkald.
Når vi konfronterer medarbejderne med deres modsat rettede oplysninger, får vi at vide at vi skal tale ordentligt og at de ikke kan hjælpe os. 
Vi oplever uden at kunne bevise det at de bevidst vildleder os for at holde på os som kunder og når vi klager er der ingen til at tage i mod klagen.
Den 18 april bliver den store dag hvor vi er fri af Telenor, hvor vi får samme vilkår og priser som andre, heldigvis i et nyt selskab uden binding.
Vores anbefaling til dig som Telenor kunde, sørg for at få alt på skrift og optag mundtlige samtaler, fordi det her har kostet os mange penge.